बॉलीवुड अभिनेता सिद्धार्थ मल्होत्रा बहुत जल्द बड़े पर्दे पर भारतीय सेना के किरदार में नज़र आने वाले हैं. इसके बारे में हम पहले बता चुके हैं कि सिद्धार्थ कैप्टेन विक्रम बत्रा के किरदार में नज़र आने वाले हैं, फिल्म का नाम है 'शेरशाह' होगा. इस फिल्म में कैप्टेन विक्रम बत्रा की देश के लिए बलिदान के साथ-साथ उनकी ज़िन्दगी के और भी पहलु को दर्शाया जायेगा. कुछ दिन पहले ही इस फिल्म के लिए एक्ट्रेस तय की गई है और बता दें, इसमें किआरा अडवाणी नज़र आने वाली हैं.
साथ ही आपको बता दें कि रिपोर्ट्स के अनुसार इस आने वाली बायोपिक की शूटिंग चंडीगढ़ में आज से शुरू होगी. एक सोर्स के अनुसार आज कैप्टेन विक्रम बत्रा के बचपन की दिनों और उनकी सेना में नियुक्ति से पहले की लाइफ की शूटिंग होगी, फिल्म की शूटिंग चंडीगढ़ के डीएवी कॉलेज में होगी, जहां विक्रम बत्रा ने मेडिकल साइंस की पढ़ाई की थी. इसके बाद उनके आगे की कहानी बताई जाएगी.
सिद्धार्थ मल्होत्रा पिछले कई हफ़्तों से मेरोल पुलिस ट्रेनिंग ग्राउंड में हथियार पकड़ने और चलाने की ट्रेनिंग ले रहे हैं, इस ट्रेनिंग से जुडी उनकी एक तस्वीर भी काफी दिनों तक सोशल मीडिया पर काफी ज्यादा वायरल हुई थी. इस फिल्म को लेकर अभिनेता के फैंस भी काफी ज्यादा उत्सुक हैं. अब सभी इसके बेताब हैं कि कब ये फिल्म आएगी. पहली बार कियारा और सिद्धार्थ एक साथ नज़र आने वाले हैं.